CELEX: 31981S3753
Language: el
Date: 1981-12-22 00:00:00
Title: Απόφαση αριθ. 3753/81/EKAX τής Επιτροπής τής 22ας Δεκεμβρίου 1981 περί εκ τών υστέρων κοινοτικής επιβλέψεως, όσον αφορά τίς εισαγωγές ορισμένων προϊόντων τής βιομηχανίας σιδήρου, πού περιλαμβάνονται στή συνθήκη περί ιδρύσεως τής Ευρωπαϊκής Κοινότητος Άνθρακος καί Χάλυβος, από ορισμένες τρίτες χώρες

Avis juridique important

|

31981S3753

Απόφαση αριθ. 3753/81/EKAX τής Επιτροπής τής 22ας Δεκεμβρίου 1981 περί εκ τών υστέρων κοινοτικής επιβλέψεως, όσον αφορά τίς εισαγωγές ορισμένων προϊόντων τής βιομηχανίας σιδήρου, πού περιλαμβάνονται στή συνθήκη περί ιδρύσεως τής Ευρωπαϊκής Κοινότητος Άνθρακος καί Χάλυβος, από ορισμένες τρίτες χώρες  

Επίσημη Εφημερίδα αριθ. L 374 της 30/12/1981 σ. 0016

***** ΑΠΟΦΑΣΗ αριθ. 3753/81/ΕΚΑΧ ΤΗΣ ΕΠΙΤΡΟΠΗΣ  της 22ας Δεκεμβρίου 1981  περί εκ των υστέρων κοινοτικής επιβλέψεως, όσον αφορά τις εισαγωγές ορισμένων προϊόντων της βιομηχανίας σιδήρου, που περιλαμβάνονται στη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, από ορισμένες τρίτες χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 74,  Εκτιμώντας:  ότι με την απόφαση αριθ. 588/80/ΕΚΑΧ (1), όπως τροποποιήθηκε από την απόφαση αριθ. 2796/80/ΕΚΑΧ (2), παρετάθη για το 1981 με την απόφαση αριθ. 3385/80/ΕΚΑΧ (3) και τροποποιήθηκε περαιτέρω με την απόφαση αριθ. 1988/81/ΕΚΑΧ (4), η Επιτροπή καθιέρωσε καθεστώς εκ των υστέρων επιβλέψεως των εισαγωγών και των εξαγωγών της Κοινότητος, όσον αφορά ορισμένα προϊόντα της βιομηχανίας σιδήρου, που περιλαμβάνονται στη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος·  ότι οι λόγοι που αρχικά οδήγησαν την Κοινότητα στη λήψη αυτού του μέτρου, δηλ. οι λόγοι που καθιστούν αναγκαία τη συγκέντρωση του συνόλου των στοιχείων σχετικά με τις εισαγωγές και τις εξαγωγές, εξακολουθούν να υπάρχουν·  ότι συνεπώς είναι αναγκαίο να παραταθεί το εν λόγω καθεστώς κοινοτικής επιβλέψεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση αριθ. 588/80/ΕΚΑΧ παρατείνεται μέχρι τις 31 Δεκεμβρίου 1982.  Άρθρο 2  Η παρούσα απόφαση κοινοποιείται στα Κράτη μέλη και δημοσιεύεται στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Δεκεμβρίου 1981.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 65 της 11. 3. 1980, σ. 11.  (2) ΕΕ αριθ. L 291 της 31. 10. 1980, σ. 32.  (3) ΕΕ αριθ. L 355 της 30. 12. 1980, σ. 43.  (4) ΕΕ αριθ. L 194 της 17. 7. 1981, σ. 22.